jkorsvik/nowiki_second_scrape_merged huggingface dataset:
Eustace Scrubb

Eustace Clarence Scrubb er en fiktiv person i flere av C.S. Lewis' bøker om Narnia. 
Han er Lucy og Edmund Pevensies søskenbarn. Han er like gammel som Lucy, og han elsker å erte, plage og irritere. Han er ikke som gutter flest, han er mye ynkeligere og kunne ikke engang tatt igjen med Lucy i en slåsskamp. Dessuten liker han biller, hvis de er døde, og festet til et ark med nål. 
Heldigvis blir han en dag trukket inn i et eventyr sammen med Lucy og Edmund, inn i Narnia, hvor han møter Aslan og blir et nytt, bedre og mye greiere menneske å ha med å gjøre. Men inntil da er han stort sett sur og furten og ganske sjøsyk, og nektet å delta i noen ting, og prøvde noen å være vennlige mot ham, ble alt bare verre. I starten falt han veldig uheldig ut med den talende, tapre ledermusa Rippipip, som er veldig opptatt av ære og respekt.
Ben Roy Mottelson

Ben Roy Mottelson (født 9. juli 1926, i Chicago i USA, død 13. mai 2022) var en amerikansk-dansk fysiker. Han ble dansk statsborger i 1971. Han har samarbeidet med Aage Niels Bohr, og deres teoretiske arbeid med beskrivelsen av atomkjernens struktur ble belønnet med Nobelprisen i fysikk i 1975 sammen med James Rainwater. Hans hovedverk er Nuclear Structure 1-2 (skrevet sammen med Aage Bohr i 1969 og 1975).
Mottelson ble født i Chicago, Illinois, og ble uteksaminert fra Lyons Township High School i La Grange, Illinois. Han fikk en Bachelorgrad fra Purdue University i 1947 og en filosofisk doktorgrad i kjernefysikk fra Harvard University i 1950.


== Referanser ==


== Eksterne lenker ==
(en) Nobelprisen i fysikk 1975 hos Nobelprize.org
(en) Ben Roy Mottelson hos Nobelprize.org i forbindelse med tildelingen av Nobelprisen i fysikk 1975
Thy nasjonalpark

Thy nasjonalpark er Danmarks første nasjonalpark og ble opprettet i 2007 med offisiell innvielse 22. august 2008. Nasjonalparkens område omfatter 24 370 hektar og strekker seg over ett opp til 12 km bredt belte fra Agger Tange i sør til Hanstholm i nord på Nordjylland.
I oktober 2012 ble den første ulven siden 1813 observert ved Nors Sø.


== Referanser ==


== Eksterne lenker ==
(da) Offisielt nettsted 
(en) Nationalpark Thy – kategori av bilder, video eller lyd på Commons
Ernie Englund

Ernie Englund (født Ernest Englund 26. mars 1928 i Chicago Illinois USA, død 21. desember 2002 i Hamra på Gotland) var en svensk komponist og musiker (trompet). Englund kom til Sverige i 1944.


== Filmmusikk ==
1960 Kärlekens decimaler
1960 Ljuset från Lund


== Filmografi roller ==
1953 – Resan til dej (Resan till dej) – trompetist


== Diskografi ==
Visby domkyrka sammen med Ola Höglund


== Referanser ==


== Eksterne lenker ==
(en) Ernie Englund på Discogs 
(en) Ernie Englund på MusicBrainz 
(en) Ernie Englund på AllMusic
Statens tiltakspris mot bostedsløshet

Statens tiltakspris mot bostedsløshet skal premiere kreativitet og nytenkning i arbeidet med etablering av boliger som integrerer tidligere bostedsløse i bomiljø og samfunn, eller premiere tiltak som motvirker at bostedsløshet oppstår.
Prisen deles ut årlig og ble første gang delt ut i 2005. Statens tiltakspris mot bostedsløshet har en egen jury. Juryen består av 7 medlemmer med personlige varamedlemmer og oppnevnes av Husbanken etter forslag fra relevante fagmiljø. Husbanken er sekretariat for Statens tiltakspris mot bostedsløshet.


== Eksterne lenker ==
Nettsted
Fordelingsutvalget

Fordelingsutvalget er et eget forvaltningsorgan direkte underlagt Barne- og likestillingsdepartementet (BLD). Utvalgets hovedoppgave er å tildele tilskudd til de landsomfattende barne- og ungdomsorganisasjonene. Barne-, ungdoms- og familiedirektoratet (Bufdir) er sekretariat for utvalget.
Fordelingsutvalget har syv medlemmer som oppnevnes av departementet. Lederen, nestlederen, to medlemmer og en vararepresentant oppnevnes på fritt grunnlag. Tre medlemmer og et varamedlem oppnevnes etter forslag fra organisasjonene. Minst to av disse skal være tilsluttet Landsrådet for norske barne- og ungdomsorganisasjoner (LNU) og være foreslått av LNU.
Etter AUF-skandalen i 1995 fikk Barne- og likestillingsdepartementet (BLD) behov for å organisere tildeling av tilskudd til de landsomfattende barne- og ungdoms-organisasjonene på en ny måte og derfor ble det opprettet et nytt fordelingsutvalg for midlene med et eget sekretariat.
Aktiv Ungdom

Aktiv Ungdom er ungdomsdelen av EUs program for utdanning, opplæring, ungdom og idrett; Erasmus+. Programmets engelske navn er Youth in Action, og tidligere har det hatt navnet «Youth for Europe» og «Ung i Europa».
Målgruppen for programmet er ungdom mellom 13 og 30 år og de som jobber med ungdom. Gjennom Erasmus+: Aktiv Ungdom får unge mennesker anledning til å tilegne seg nye kunnskaper og ferdigheter ved å ta ansvar og skape egne prosjekter. Aktiv Ungdom fordeler ca 25 millioner kroner hvert år til ungdomsprosjekter i Norge og i Europa. Programperioden er fra 2014 til 2020.
Aktiv Ungdom gir støtte til ulike prosjekttyper: gruppeutveksling, frivillig arbeid (europeisk volontørtjeneste), opplæring av ungdomsarbeidere, strategiske partnerskap, transnasjonale ungdomsinitiativ og ungdomspolitiske møter.


== Eksterne lenker ==
Aktiv Ungdoms hjemmeside
Hilmar Baunsgaard

Hilmar Tormod Ingolf Baunsgaard (født 26. februar 1920 i Slagelse, død 2. juli 1989 i København) var Danmarks statsminister fra 2. februar 1968 til 11. oktober 1971. Han var bror til politikeren Bernhard Baunsgaard og gift med Egone Baunsgaard.


== Karriere ==
Hilmar Baunsgaard hadde en handelsutdannelse og arbeidet i det private næringslivet. Han tilsluttet seg Det Radikale Venstre og var fra 1948 med i partiets ledelse. Samme år ble han formann for Radikal Ungdom, noe han var til 1951. I 1957 ble han valgt til Folketinget og var medlem frem til 1977. Han var handelsminister i de sosialdemokratisk-radikale regjeringene under Viggo Kampmann og Jens Otto Krag fra 1961 til 1964, men der var politiske problemer i forhold til Krag, spesielt på grunn av merverdiavgiften og den såkalte helhetsløsningen.
Hilmar Baunsgaard hadde godt tv-tekke, og det var ikke minst hans fortjeneste at Det Radikale Venstre ved folketingsvalget i 1968 fordoblet sitt manntall, som førte til at Baunsgaard ble statsminister i en ny regjering sammen med Venstre og Det Konservative Folkeparti. Regjeringen fikk problemer med et stigende skattetrykk, og også ungdomsopprøret ga vanskeligheter. De ble utskrevet folketingsvalg i 1971, hvor Det Radikale Venstre bevarte sine mandater, men regjeringens parlamentariske flertall var borte, og Krag tok over som statsminister. 
Hilmar Baunsgaard kunne på grunn av indre uro ikke bevare sin innflytelse i partiet, og i 1977 forlot han Folketinget og ble formann for Politikens bestyrelse. 


== Bibliografi ==
Bidragsyter til Meninger om Danmark og EF. Aktuelle Bøker, 1972. ISBN 87-7000-054-9
Bidragsyter til Debat om forsvaret. Hasselbalch, 1967.


== Referanser ==


== Kilder ==
Lorenz Rerup: Hilmar Baunsgaard i Den Store Danske, Gyldendal. Hentet 14. februar 2017
Kommunale Boligadministrasjoners Landsråd

Kommunale Boligadministrasjoners Landsråd (KBL) er en medlemsorganisasjon for alle Norges kommuner, hvor boligpolitikk og boligsosialt arbeid settes i fokus. 
KBL arbeider for å ivareta medlemmenes interesser innenfor boligpolitikk og boligsosialt arbeid. KBL har et eget styre. KBL arrangerer årlig en rekke boligsosiale fagseminar og en årlig boligkonferanse.


== Eksterne lenker ==
Nettsted
Studentopprøret i 1993

Studentopprøret i 1993 oppsto høsten 1993 under slagordet «Hernes må fjernes» og ble ledet av Norsk Studentunion. Kravene var bedre studentvelferd og mot effektiviseringsreformer i høyere utdanning. En av de viktigste sakene var å få økt stipendandelen av studiefinansieringen. Det ekstraordinære med Studentopprøret i 1993 var det store engasjementet og at det samlet studentaktivister langs hele det politiske spekteret fra ytterste høyre til ytterste venstre. Det var stor aktivitet og aksjonisme på utanningsinstitusjoner over hele landet, og kulminerte i en stor demonstrasjon med ca. 15 000 studenter utenfor Stortinget. Hovedpersoner i opprøret var NSU-leder Per Helge Måseide og leder av NSU Bergen Arvid Ellingsen.DUK- under ledelse av koordinator Øystein Drivflaadt koordinerte samarbeidet mellom de ulike elev- og studentorganisasjonene nasjonalt under studentopprøret i 1993. DUK førte en oversikt over hvor mange elever og studenter som deltok i ulike aksjoner høsten 1993 og regner med at om lag 150 000 elever og studenter deltok på en eller flere aktiviteter.


== Sentrale studentpolitikere under studentopprøret 1993 ==
- NSU-leder Per Helge Måseide
- NSU Bergen – leder Arvid Ellingsen.
- DUK- leder Øystein Drivflaadt


== Den sentrale aksjonskomiteen under studentopprøret 1993 ==
De utdanningssøkendes kontaktutvalg (DUK) opprettet en sentral aksjonskomite for studentopprøret i 1993 og denne besto av:

Leder Øystein Drivflaadt
Medlem Christian Hellevang
Medlem Steinar Haugsvær
Medlem Erik Westnes
Medlem Arnfinn Gisleberg


== NSUs sentrale aksjonskomiteen under studentopprøret 1993 ==
I NSU sentralt fungerte arbeidsutvalget i NSU som den sentrale aksjonskomiteen i NSU.

Leder Per Helge Måseide
Nestleder Rut Jørstad Kruger
Medlem Christian Hellevang
Medlem Sigrid Elisabeth Kordt
Medlem Gunnar Steinsholt


== Lokale aksjonskomiteer under studentopprøret 1993 ==
Aksjonskomiteen i NSU-Oslo ble ledet av Kathrine Myhre
Aksjonskomiteen i NSU-Bergen ble ledet av Arvid Ellingsen
Aksjonskomiteen i NSU-Trondheim ble ledet av Bjørn Oscar Unander
Aksjonskomiteen i NSU-Tromsø ble ledet av Kjetil Kvalsvik


== Eksterne lenker ==
http://universitas.no/nyhet/52909/oppror-i-europa/
https://web.archive.org/web/20040718010525/http://www.studvest.no/199724/paatalefot.asp
Ramløse kirke

Ramløse kirke er en kirke som ligger i Ramløse i Nordsjælland i Danmark, ca. 5 km vest for Helsinge. Kirken ble bygd før 1211 og trolig i løpet av det 12. århundre.


== Eksterne lenker ==
Ramløse og Annisse Kirkers hjemmeside
Anders Fogh Rasmussens tredje regjering

Anders Fogh Rasmussens tredje regjering var Danmarks regjering fra 23. november 2007 til 5. april 2009. Den utgikk fra Venstre og Det Konservative Folkeparti, med støtte fra Dansk Folkeparti. Regjeringen hadde 19 medlemmer, 12 fra Venstre og 7 fra Det Konservative Folkeparti.


== Medlemmer ==
Endringer i forhold til Anders Fogh Rasmussens andre regjering:

Tidligere finansminister Thor Pedersen ble ny formann for Folketinget, idet Christian Mejdahl ikke tok gjenvalg.
Undervisnings- og kirkeminister Bertel Haarder beholdt posten som undervisningsminister, men ble i stedet for kirkeminister ny nordisk samarbeidsminister.
Sosial- og likestillingsminister Karen Jespersen ble ny velferds- og likestillingsminister.
Tidligere innenriks- og helseminister Lars Løkke Rasmussen ble ny finansminister.
Tidligere miljøvernminister og nordisk samarbeidsminister Connie Hedegaard ble ny klima- og energiminister.
Ny miljøvernminister ble Troels Lund Poulsen.
Tidligere familie- og forbrukerminister Carina Christensen ble ny transportminister.
Tidligere transportminister Jakob Axel Nielsen ble ny helseminister.
Birthe Rønn Hornbech ble ny integrerings- og kirkeminister.I forbindelse med økonomi- og erhvervsminister Bendt Bendtsen avgang ble det den 10. september 2008 foretatt en rokering blant de konservative ministrene.


== Kilder ==
Oversikt hos stm.dk
Fossbankin

Fossbankin var en privateid bank på Færøyene. Den ble stiftet av Helgi Fossádal i 1986, og ble lagt ned 30. november 1993. Den var Færøyenes tredje største bank, etter de mye større Føroya Banki og Sjóvinnubankin. Banken ble etablert da Færøyene gikk gjennom en jappetid med høye investeringer og høyt forbruk, og trakk til seg en del kunder med sine høye innskuddsrenter. Under finanskrisen på Færøyene 1989–1995 fikk imidlertid banken problemer, og ble slått konkurs høsten 1993. De to andre bankene fusjonerte fra nyttår 1994.


== Litteratur ==
Hansen, Jørn Astrup og Joensen, Jóan Pauli: Føroyar og bankarnir í 100 ár. Føroya Banki, 2008. ISBN 99918-3-205-X. (Les)
Rørvikfjellet

Rørvikfjellet er et fjellområde i Sunnfjord kommune i Vestland. Riksvei 13 passerer over fjellet. På vestsiden av fjellet ligger bygden Holsen, og på østsiden Haukedalen og Viksdalen. På begge sider av fjellovergangen er det gode utsiktspunkt til bygdene i dalene nedenfor.
Rørvikfjellet er et mye brukt utgangspunkt for fjellturer både sommer og vinter. En av toppene i nærheten er Venevassegga som ligger sør for fjellet med utsikt mot Viksdalen.


== Se også ==
Gaularfjellet


== Referanser ==


== Eksterne lenker ==
(en) Rørvikfjellet – kategori av bilder, video eller lyd på Commons
Patiala

Patiala (punjabi: ਪਟਿਆਲਾ) er en by i distriktet med samme navn i den nordvestindiske delstaten Punjab. Byen er administrasjonssentrum i dette distriktet. Den ligger om lag 200 km nordvest for Delhi og 45 km fra Chandigarh. Den ligger gjennomsnittlig 250 moh. I 2001 hadde Patiala 302 870 innbyggere. Den fungerer som et handelssenter med variert industri, blant annet olje- og bomullsmøller og elektroindustri. Fortet Qiva Mubarak dominerer bysenteret. Patiala er kjent for sin turban (tradisjonelt hodeplagg), paranda (et tradisjonelt hodeplagg for kvinner), peg (Patiala Peg - et dobbelt eller stort glass whiskey), jutti (tradisjonelle sko for punjabifolk) og patialashahi salwar. 
Selv om historikere har prøvd å finne opphavet til navnet Patiala i Rigvedalitteraturen, ble dagens Patiala grunnlagt i året 1757 og fikk sitt navn etter dens grunnlegger Ala Singh (Patti Ala betyr «Alas land»). Ala Singh gikk så langt at han valgte å plyndre Ahmad Shah Durrani og dermed lyktes i overta tittelen «Raja» fra ham. Byen var i perioden 1763–1948 hovedstad i den store fyrstestaten med samme navn. Det skiftet mellom å være en vasallstat under Mogulriket eller Britisk India. Etter den britiske tilbaketrekningen sluttet Patiala seg til India og den siste maharajaen ble utnevnt rajpramukh (guvernør) av en ny indisk delstat, Patiala and East Punjab States Union. Fra 1948 til 1956 var Patiala hovedstad i Patiala and East Punjab States Union, mens fra 1956 til 1966 var den hovedstad i Patiala District. Denne delstaten ble styrt av Sidhudynastiet. 
Stedet Patiala fikk med Mohindra College i 1870 regionens første høyskole med eksaminasjonsrett. I byen og dens nærliggende områder finnes flere gamle befestninger, blant annet Qila Mubarak. Ett praktfullt palass, Moti Bagh Palace, ble oppført av Patialas maharaja på midten av 1800-tallet. 


== Eksterne lenker ==
(en)  Patiala hos Wikivoyage
Utfyllende informasjon om byen, med bilder (engelsk)
Distriktets offisielle nettside (engelsk)
Den fyrstelige staten Patiala (engelsk)
Byens tidlige historie (engelsk)
Lepidopterologisk arbeidsgruppe

Lepidopterologisk arbeidsgruppe, forkortet LepArb, ble stiftet i 1986 og var (?) en gruppe bestående av de fremste norske spesialistene på sommerfugler (Lepidoptera). Hensikten var å samle faunistisk informasjon om norske sommerfugler, fra museumssamlinger og en rekke private samlere, til en felles nasjonal oversikt. Forvaltningsansvaret når det gjaldt kunnskapen om norske sommerfugler, samt å holde kompetansen oppdatert i forhold til taksonomisk forskning og registrering av data, lå på frivillig engasjement hos amatør-entomologene.LepArb bestod av Yngvar Berg, Kai Berggren, Lars Ove Hansen, Heimo Pöyhönen, Svein Svendsen, Leif Aarvik, Sigurd A. Bakke, Øistein Berg og Bjørn M. Fjellstad.
Arbeidet har resultert i økt kunnskap om Norges sommerfugler, blant annet i flere publikasjoner. Den første kom i 1994 og var over sommerfugler i gruppen Gelechioidea. I 2000 kom Norges Sommerfugler. Catalogus Lepidopterorum  Norwegiae. (Katalog over Norges sommerfugler), som omhandlet utbredelsen til 2 123 arter av til da kjente norske sommerfugler. Katalogen var et resultat av LepArbs innsamling av data og bygget på en database med omtrent 100 000 registrerte funn av sommerfugler. Katalogens faglige tyngde lå i at alle funn var verifiserte (kontrollert materiale). Kravet var at det skulle være ett belegg i en samling, derfor ble ikke opplysninger kun fra litteraturen tatt med. Dette medførte at noen eldre publiserte funn, som ikke kunne verifiseres ble strøket, samtidig ble det ryddet i noen artskomplekser.


== Referanser ==


== Litteratur ==
Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904-2004  Norsk entomologisk forening, Zoologisk museum, Universitetet i Oslo. Side 243-244. ISBN 82-996923-1-8
Aarvik, Leif. 1994. Atlas of the Lepidoptera of Norway . part 1 : Gelechioidea: Oecophoridae, Agonoxenidaae, Batrachedridae, Momphidae, Cosmopterigidae, Scythridae, Blastobasidae (Insecta Norvegiae no. 5) Norsk Entomologisk forening 72 sider.
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. (Katalog over Norges sommerfugler) Norsk entomologisk forening. 192 sider. ISBN 82-995095-1-3


== Eksterne lenker ==
Norsk entomologisk forening – for deg som vil lære mer om insekter.
Norges sommerfugler
Bussmagasinet

Bussmagasinet er et fagtidsskrift for norsk bussbransje som utgis ca. annenhver måned av Terjesen Forlag.
Bladet ble etablert i 2002 av bussentusiast Tom Terjesen fra Arendal. Bladet har på det meste hatt en ny utgave hver måned og omhandler nyheter, historier, tester etc. Magasinet har busselskaper, -sjåfører og -entusiaster som målgruppe. Det er i hovedsakelig utgiver selv som står for produksjonen, men har med seg en dyktig annonseselger og en frilanser på laget. Bladet har rundt 50 sider og har glanset (uv-lakkert) omslag.
Bladet har abonnenter over hele landet og er i dag trolig Norges største busstidsskrift og eneste av sitt slag som er i løssalg. Fra og med november 2009 kom bladet ut som løssalgsblad hos Narvesen.
Bussmagasinet representerer Norge i den internasjonale «Bus & Coach of the Year»-juryen. 


== Eksterne lenker ==
Offisielt nettsted 
Bussmagasinet på Facebook 
Bussmagasinet på YouTube
Boldklubben 1903

Boldklubben 1903 (eller B 1903) er en dansk fotballklubb fra Gentofte utenfor København. Klubben ble stiftet i 1903. I 1992 slo klubben sin elitesatsning sammen med KB og ble til F.C. København. 
Boldklubbens stadion ligger like ved Hellerup Station, Dyssegårdskirken, Kildegård Privatskole, Rygaard skolen og Dyssegårdsskolen.
Klubbens nåværende førstelag under navnet B1903 spiller i dag (2009) i Danmarksserien, pulje 1.


== Titler ==
Danske mestre
Vinner (7): 1920, 1924, 1926, 1938, 1969, 1970, 1976
Sølv (6): 1933, 1934, 1972, 1977, 1989, 1992
Bronse (7): 1930, 1941, 1963, 1965, 1974, 1979, 1982Pokalturneringen
Vinner (2): 1979 & 1986
Sølv: 1982Københavnsk pokalmester
Vinner (3): 1917, 1919-1920Fair Play Prisen
Vinner: 1988


== Kjente spillere ==
Arne Sørensen


== Eksterne lenker ==
Offisielt nettsted 
(en) Boldklubben 1903 – kategori av bilder, video eller lyd på Commons
Boldklubben 1909

Boldklubben 1909 (eller B1909) er en dansk fotballklubb fra Odense, som ble stiftet den 14. september 1909. Klubben spiller sine hjemmebanekamper på Odense Atletikstadion. Klubbens eliteavdeling ble den 1. juli 2006 slått sammen med to andre fynske lag, Dalum I.F. og B 1913, til samarbeidsklubben FC Fyn.


== Kjente spillere ==
Ole Bjørnmose
Mogens Berg
Mogens Haastrup
John Danielsen
Svend Aage Rask
Viggo Jensen


== Eksterne lenker ==
B1909s offisielle hjemmeside
S1 2007, pulje 1
Energidrikk

Energidrikk er en drikke med tilsetningstoffer som sukker, koffein og taurin som skal tilføre kroppen rask energi.


== Norge ==
Inntil 2009 var det i Norge forbudt å selge drikke med koffeininnhold på over 150 mg/l. I 2009 førte nye EU-regler til at forbudet ble opphevet og energidrikke med stoffet taurin og høyere koffeininnhold ble tillatt solgt. Folkehelseinstituttet har advart mot energidrikk, da det høye innholdet av sukker og koffein kan føre til helsefare, spesielt hos barn og unge.


== Helseaspektet ==
Uansett advarsler fortsetter flertallet av barn og unge å kjøpe disse energidrikkene. Helsefaren ligger ikke direkte i drikken, men heller i væsketapet som skjer etter konsumet. Drikkene som inneholder høyt innhold av koffein (tilsvarer på det meste omtrent to kaffekopper), vil ikke alene kunne skade en menneskekropp, men heller dehydrere, akkurat slik som vanlig kaffe også vil gjøre. Barn og unge i dag drikker heller energidrikk enn vann, noe som i verste fall kan gi nyresvikt. Opplysningene rundt energidrikker er dessverre få og mangelfulle. Dersom helsedirektoratet informerer om væsketap og nødvendighet av væsketilførsel, kan kanskje bivirkningene unngås.
Koffein og taurin er kjente vasokonstriktorer, derfor har energidrikker med høyt innhold av disse stoffene betydning for mange som plages av hodepine. Vasodilatasjon (utvidelse av blodkarene) er nemlig årsaken til mange hodepiner, og vasokonstriktorer motvirker dette fenomenet. Det er for eksempel kjent, at mange som lider av den forferdelig smertefulle hodepinen klasehodepine (også kjent som selvmordshodepine) og mange med migrene alltid sørger for å ha tilgang på iskald energidrikk med disse ingrediensene. Drikken fortæres i samme øyeblikk man merker at et nytt anfall er i gang. Mange hevder også at disse drikkene er blant det mest effektive mot skallebank (bakrus).


== Noen energidrikker ==
Battery
Burn
Norwegian Energy
Mad-Croc
Monster Energy
Mountain Dew Energy
OMBU Energidrikk
One energy drink
Powerking
Red Bull
Rockstar (drink)
Tonino Lamborghini
Tørst
Urge Intense (Ute av produksjon)
XRAY
1080 Energybag


== Se også ==
Sportsdrikk


== Referanser ==


== Eksterne lenker ==
(en) Energy drinks – kategori av bilder, video eller lyd på Commons 
(en) Energy drinks – galleri av bilder, video eller lyd på Commons
Poul Nyrup Rasmussens fjerde regjering

Poul Nyrup Rasmussens fjerde regjering var Danmarks regjering fra 23. mars 1998 til 27. november 2001. Regjeringen utgikk fra Socialdemokraterne og Radikale Venstre. Det ble gjort endringer i regjeringens sammensetning den 1. juli 1999, 10. juli 1999, 27. september 1999, 23. februar 2000 og 21. desember 2000.


== Medlemmer ==


== Eksterne lenker ==
Statsministeriets hjemmeside
Jarle Pedersen

Jarle Pedersen (født 15. juni 1955) er en norsk fysioterapeut og tidligere skøyteløper fra Alta. Pedersen ble nummer seks på 500 meter i OL i Lake Placid i 1980. I november 2009 overtok han som skøytetrener for det norske skøytelandslaget etter Peter Muellers avgang, men fikk sparken etter dårlige resultater under OL i Sotsji i 2014.Som skøyteløper gikk han for Bossekop Ungdomslag, og et par sesonger i Lambertseter Skøyteklubb. Han er far til skøyteløperen Sverre Lunde Pedersen og tidligere skøyteløper Eirik Lunde Pedersen.


== Meritter ==
Olympiske vinterleker 1980 i Lake Placid, USA hvor han tok en 6.-plass på 500 meter med sluttiden 38,83 sek.


== Personlige rekorder ==


== Referanser ==


== Eksterne lenker ==
(en) Jarle Pedersen – Olympics.com 
(en) Jarle Pedersen – Olympic.org 
(en) Jarle Pedersen – Olympedia 
(en) Jarle Pedersen – Sports-Reference (OL-resultater – arkivert) 
(en) Jarle Pedersen – Speedskatingbase.eu 
(en) Jarle Pedersen – SpeedSkatingNews.info 
(en) Jarle Pedersen – SpeedSkatingStats.com 
(en) Jarle Pedersen på www.ISU.html.infostradasports.com
Ringerikes Blad – Brikkene faller på plass
Sportsprofil på www.n-s-f.no Besøkt 20. des 2011.
(en) Jarle Pedersen på Jakub Majerski's Speedskating database (Adelskalender distanser og sammenlagt)
(en) Jarle Pedersen på The-Sports.org (noen resultater)Bilder(en) Bilder av Jarle Pedersen på SpeedSkatingPhotos.info/DesgPhoto.com
Poul Nyrup Rasmussens tredje regjering

Poul Nyrup Rasmussens tredje regjering var Danmarks regjering fra 30. desember 1996 til 23. mars 1998. Den utgikk fra Socialdemokraterne og Radikale Venstre. Den 20. oktober 1997 ble Sundhetsministeriet utskilt fra Indenrigsministeriet som et selvstendig ministerium.


== Medlemmer ==


== Kilder ==
Oversikt hos stm.dk